ได้ลองร้านนี้เนื่องจากทานอาหารคาวอยู่อีกร้านบริเวณใกล้ๆ กัน ก็ลองเสิร์ชดูว่าบริเวณใกล้เคียงมีร้านอะไรน่าสนใจ อ่านเจอร้านนี้ว่ามีขนมต้มของโปรด ก็ต้องแวะไปลองกันหน่อย

ร้านอยู่ในซอยเล็กๆ บนถนนคอนแวนต์ หน้าปากซอยคือร้าน the coffee club ค่ะ 

ไปที่ร้านเย็นแล้ว ก็มีขนมให้เลือกไม่มากนัก

เลือกขนมต้ม กับข้าวเหนียวหน้ารวม ราคาสองกล่อง 130 บาท แอบแรงพอสมควรค่ะ ไม่เคยทานขนมไทยที่ราคาแรงแบบนี้มาก่อน แต่ก็ต้องยอมรับว่ารสชาติดีค่ะ ขนมต้มแป้งหนึบๆ ไส้เต็มๆ รสเค็มหวาน อร่อยกลมกล่อม สำหรับข้าวเหนียวหน้ารวมก็อร่อยทุกหน้าค่ะ ข้าวเหนียวก็นุ่มมากๆ